Diari Oficial de la Generalitat Valenciana


Sumari del DOGV 5148, del 02-12-2005 (2005/13315)

Resolució de 21 de novembre de 2005, del conseller de Relacions Institucionals i Comunicació, per la qual es prorroga fins al 31 de desembre de 2005 el termini per a l'adjudicació de les concessions en els concursos convocats per mitjà de resolucions d'1 de juliol de 2005, per a l'adjudicació de concessions per a l'explotació de programes del servici públic de la televisió digital terrestre autonòmica i local.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5148

Data del DOGV
:   02-12-2005

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2005/13832


Data del document
:   21-11-2005

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * contracte administratiu

Resolució de 21 de novembre de 2005, del conseller de Relacions Institucionals i Comunicació, per la qual es prorroga fins al 31 de desembre de 2005 el termini per a l'adjudicació de les concessions en els concursos convocats per mitjà de resolucions d'1 de juliol de 2005, per a l'adjudicació de concessions per a l'explotació de programes del servici públic de la televisió digital terrestre autonòmica i local. [2005/M13201]
  
Mitjançant les resolucions d'1 de juliol de 2005, publicades en el Diari Oficial de la Generalitat Valenciana número 5.042, de 5 de juliol de 2005, es van convocar concursos públics mitjançant el procediment obert per a l'adjudicació de concessions per a l'explotació de programes del servici públic de la televisió digital terrestre autonòmica i local, respectivament, i es van aprovar els plecs de clàusules administratives particulars i de prescripcions tècniques pels quals s'han de regir.
  
La clàusula 25 d'ambdós plecs de clàusules administratives particulars establix que «l'òrgan de contractació disposarà d'un termini de cinc mesos, a comptar de la publicació de l'anunci de convocatòria, per a l'adjudicació de les concessions. Este termini podrà ser prorrogat si l'òrgan de contractació ho considera convenient, com a màxim fins al 31 de desembre de 2005».
  
Amb el venciment pròxim del termini inicialment previst per a la resolució dels concursos sense que es preveja que puguen resoldre's dins d'este, i fent ús de la facultat prevista en l'esmentada clàusula 25 dels plecs de clàusules administratives particulars d'ambdós concursos, resolc:
  
Prorrogar fins al 31 de desembre de 2005 el termini per a l'adjudicació de les concessions en els concursos convocats per mitjà de resolucions d'1 de juliol de 2005, publicades en el Diari Oficial de la Generalitat Valenciana número 5.042, de 5 de juliol de 2005, per a l'adjudicació de concessions per a l'explotació de programes del servici públic de la televisió digital terrestre autonòmica i local.